Randers FC kommer på besøg hos danmarksserieholdet i pokalturneringens anden runde. Også Hobro trak en modstander fra superligaen, mens AaB får modstand fra 2. division.

Fredag middag blev der trukket lod til anden runde af DBUs pokalturnering, og for danmarksserieholdet fra Aalborg Freja venter en ganske prominent modstander. Superligaholdet Randers FC kommer på besøg på Frejaparken, når anden runde af pokalturneringen spilles i slutningen af august. Aalborg Freja spillede sig videre i turneringen, da holdet slog tirsdag Frederikshavn fI med 6-2. AaB har fået tilsyneladende overkommelig modstand. Holdet skal en tu til Aarhus, hvor 2. divisionsmandskabet fra Skovbakken venter. Hobro får besøg af superligaholdet fra SønderjyskE, mens FC Hjørring skal på besøg hos Kjellerup fra 2. division. Blokhus FC skal forsøge at spille sig videre i turneringen mod Lystrup fra Jyllandsserien, mens danmarksserieklubben Lindholm skal til Esbjerg. Dog ikke mod byens superligamandskab men mod jyllandsserieholdet fra Esbjerg IF 92.